
П Р О Т О К О Л   № 2
от работата на комисия, назначена със Заповед № 354 от 08.09.2015 г. да отвори, разгледа, оцени и класира представените оферти в открита процедура за възлагане на обществена поръчка с предмет: „Изготвяне на работен проект за реконструкция и рехабилитация на уличната мрежа от регулацията на с.Душанци, Община Пирдоп, Област София“, открита с Решение № 311 от 29.07.2015 г. на Кмета на Община Пирдоп.
I. На 24.09.2015 г. от 10:00 часа в в Заседателната зала в сградата на ОбА - Пирдоп, находяща се в гр. Пирдоп, пл. Тодор Влайков № 2 комисията продължи своята работа на публично заседание с отваряне и оповестяване на ценовите предложения на допуснатите участници в процедурата.
Поради отсъствие по обективни причини на редовния член инж. Стоил Митков Карагьозов, същия се замества от резервния член Анка Бориславова Павлова, която подписа декларация по чл. 35, ал. 3 от ЗОП.

На заседанието на комисията присъстваха представители на следните участници:

· Илия Бурда, управител на „ИЛИЯ БУРДА” ЕООД;
· Емилия Якимова, представител на „ИЛИЯ БУРДА” ЕООД.
В изпълнение на чл. 69а, ал. 4 от ЗОП, преди отваряне на Плик № 3 „Предлагана цена“ председателят на комисията съобщи на присъстващите лица резултатите от оценяването на офертите на допуснатите участници по показател П1 „Срок”, с относителна тежест 20% в комплексната оценка на офертите и показател П2 „Техническо предложение”, с относителна тежест 30% в комплексната оценка на офертите, съгласно предварително обявените от възложителя критерий и методика за оценка на офертите.
На заседанието на комисията беше поставен въпрос от управителя на „ИЛИЯ БУРДА” ЕООД защо дружеството е оценено от комисията по показателя П1 – „Срок“ с 85,00 точки, след като конкретно предложенията му по подпоказателите срок за изпълнение и срок за отстраняване на забележки/нередности са съответно 10 (десет) календарни дни и 2 (два) календарни дни, които управителя твърди, че са зададени като минимални срокове от възложителя, съгласно документацията за участие в процедурата.
Председателят на комисията отговори, че комисията ще извърши проверка на твърденията в закрито заседание, след което се пристъпи към отваряне на ценовите оферти на допуснатите до този етап участници съгласно реда на постъпване на офертите.

1. Комисията отвори ценовата оферта на „ВИА ПЛАН” ЕООД и констатира, че участникът е предложил обща цена за изпълнение на поръчката в размер на 135 000,00 лв. (сто тридесет и пет хиляди лева) без ДДС.

2. Комисията отвори ценовата оферта на ДЗЗД „АЛВЕ – ГЛЕН ПИРДОП” и констатира, че участникът е предложил обща цена за изпълнение на поръчката в размер на 186 000,00 лв. (сто осемдесет и шест хиляди лева) без ДДС.

3. Комисията отвори ценовата оферта на „ИЛИЯ БУРДА” ЕООД и констатира, че участникът е предложил обща цена за изпълнение на поръчката в размер на 134 782,00 лв. (сто тридесет и четири хиляди седемстотин осемдесет и два лева) без ДДС.

4. Комисията отвори ценовата оферта на „ТРАФИК ХОЛДИНГ” ЕООД и констатира, че участникът е предложил обща цена за изпълнение на поръчката в размер на 144 951,00 лв. (сто четиридесет и четири хиляди деветстотин петдесет и един лева) без ДДС.

С горното публичната част на заседанието приключи.

IІ. Комисията продължи своята работа в закрито заседание с проверка на офертата на участника „ИЛИЯ БУРДА” ЕООД по поставения от управителя въпрос относно оценката на предложението му по показателя П1 „Срок“, при което се установи следното:

Съгласно Раздел VII „Критерий и методика за оценка на офертите“ от документацията за участие в процедурата, е установено от Възложителят оценяването и класирането на офертите се извършва по критерия „Икономически най-изгодна оферта”. Класирането на допуснатите до оценка оферти се извършва на база получената от всяка оферта „Комплексна оценка” (КО), като комплексната оценка се определя на база следните показатели:

1. Срок – П1, с относителна тежест 20 %

2. Техническо предложение –П2, с относителна тежест 30%

3. Ценово предложение – П3, с относителна тежест 50 %
По отношение на показателя Срок – П1 оценките на офертите по показателя се изчисляват по формулата:

П1 = П1-1 + П1-2, където:
П1 -1 е срок за изпълнение
П1 – 2 е срок за отстраняване на забележки/нередности
ПОДПОКАЗАТЕЛ П1-1 – „СРОК ЗА ИЗПЪЛНЕНИЕ” - Оценява се предложения от участника срок за изпълнение на поръчката в календарни дни, като предложения срок не трябва да бъде по-кратък от 10 (десет) дни.
ПОДПОКАЗАТЕЛ П1-2 – „СРОК ЗА ОТСТРАНЯВАНЕ НА ЗАБЕЛЕЖКИ/НЕРЕДНОСТИ” - Предложението по този подпоказател задължително се посочва в календарни дни, като предложения срок не трябва да бъде по-кратък от 2 (два) дни.
В Техническото си предложение участникът ДЗЗД „АЛВЕ – ГЛЕН ПИРДОП” е предложил срок за отстраняване на забележки/нередности - 1 (един) календарен ден, с което не е се е съобразил с предварителните условия на възложителя, посочени в Раздел VII от документацията за участие, по отношение на подпоказателя П1 – 2 „Срок за отстраняване на забележки/нередности, а именно: минималния срок за отстраняване на забележки/нередности, определен от възложителя е 2 (два) календарни дни.
В тази връзка комисията е следвало да отстрани участника ДЗЗД „АЛВЕ – ГЛЕН ПИРДОП” от участие на основание чл. 69, ал. 3 от ЗОП, тъй като същият е предложил срок за отстраняване на забележки/нередности - 1 (един) календарен ден, с което е представил оферта, която не отговаря на предварително обявените от възложителя условия. Вместо да отстрани посочения участник комисията е извършила оценка на техническото му предложение по показателите П1 „Срок”, с относителна тежест 20% в комплексната оценка на офертите и показател П2 „Техническо предложение”, с относителна тежест 30% в комплексната оценка на офертите. След което в изпълнение на чл. 69а, ал. 3, предложение второ от ЗОП, е съобщила на участниците в процедурата, при уведомяването им с писма за отваряне на ценовите предложения, резултатите от оценяването на офертите, по всички други показатели, различни от цената, а именно: оценка на офертите по показателите П1 „Срок” и показател П2 „Техническо предложение”, като е включила в оценката и офертата на участника ДЗЗД „АЛВЕ – ГЛЕН ПИРДОП”.
На следващо място поради обстоятелството, че офертата на участника ДЗЗД „АЛВЕ – ГЛЕН ПИРДОП” не отговаря на предварително обявените условия на възложителя комисията е следвало в изпълнение на чл. 69а, ал. 1 от ЗОП да не отваря пликът с цената му. Комисията на откритото заседание, проведено на 24.09.2015 г. е отворила пликовете с цената на всички участници в процедурата, включително и на участника ДЗЗД „АЛВЕ – ГЛЕН ПИРДОП”.
Предвид гореизложеното и с оглед спазване на принципите за свободна и лоялна конкуренция, както и за осигуряване на равнопоставеност и недопускане на дискриминация на участниците в процедурата, визирани в чл. 2, ал. 1, т. 2 и 3 от ЗОП, Комисията реши да предложи на възложителя обществената поръчка с предмет: „Изготвяне на работен проект за реконструкция и рехабилитация на уличната мрежа от регулацията на с.Душанци, Община Пирдоп, Област София“ да бъде прекратена на основание чл. 39, ал. 1, т. 6 от ЗОП, поради установени нарушения при провеждането й, които не могат да бъдат отстранени, без това да промени условията, при които същата е обявена.
Дата на съставяне настоящия протокол: 24.09.2015 г.

